ད་ཐེངས་བདག་གི་འཇིག་རྟེན་ལ་ལྷུང་བའི་སྐྱོ་གར་གྱི་འདབ་མ་དེས་ཁྱེད་ཅག་གི་དྲན་འཛིན་ངོས་སུ་འང་ཞུ་བར་དཀའ་བའི་སྐྱོ་གདུང་གི་ཁ་བ་མཐུག་པོ་ཞིག་བཞག་པ་ཕྲན་གྱིས་ཤེས་ཡོད།དེ་ནི་ཁྱེད་ཅག་གིས་ང་དང་ཁུ་བྱུག་ལ་བཅངས་པའི་བརྩེ་དུང་གི་ཟབ་ཚད་དང་གཟི་བརྗིད་ལྡན་པའི་མི་རིགས་ཞིག་གིས་རྩུབ་དྲགས་པའི་ལོ་རྒྱུས་ཀྱི་ཀུ་རེའི་ཁྲོད་ནས་རང་ཉིད་ཀྱི་རིན་ཐང་སླར་རྙེད་བྱུང་བའི་ཏན་རྟགས་ཞིག་ཀྱང་ཡིན་པར་འདོད་པས་དེ་ནི་དགའ་སྐྱོ་ཟུང་གིས་བཏེགས་པའི་ཆང་ཕོར་གང་དང་གཉིས་སུ་མ་མཆིས།